pythainlp/thai_wikipedia_clean_20230101 huggingface dataset:
วัดป่วนชวนมารัก  เป็นซีรีส์มังงะญี่ปุ่น แต่งเรื่องและวาดภาพโดยคิมิตาเกะ โยชิโอกะ เผยแพร่ทางออนไลน์แพลตฟอร์ม"คอมิกเดส์"ของสำนักพิมพ์โคดันชะตั้งแต่เดือนกันยายน พ.ศ. 2561 มังงะมีลิขสิทธิ์ในประเทศไทยโดยสำนักพิมพ์รักพิมพ์
มังงะ"วัดป่วนชวนมารัก"แต่งเรื่องและวาดภาพโดยคิมิตาเกะ โยชิโอกะ เริ่มเผยแพร่ทางออนไลน์แพลตฟอร์ม"คอมิกเดส์"ของสำนักพิมพ์โคดันชะในวันที่ 1 กันยายน พ.ศ. 2561 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม ("ทังโกบง") เล่มแรกวางจำหน่ายเมื่อวันที่ 5 กรกฎาคม พ.ศ. 2562 วางจำหน่ายถึงเล่มที่ 7 เมื่อวันที่ 5 สิงหาคม พ.ศ. 2565
มังงะมีลิขสิทธิ์ในประเทศไทยโดยวำนักพิมพ์รักพิมพ์ เล่มแรกวางจำหน่ายเมื่อวันที่ 17 สิงหาคม พ.ศ. 2563 วางจำหน่ายถึงเล่มที่ 4 เมื่อวันที่ 8 กรกฎาคม พ.ศ. 2565
ในเดือนพฤศจิกายน พ.ศ. 2564 ซีรีส์มังงะมียอดจำหน่ายมากกว่า 1 ล้านเล่ม
ไมร์เวส โฮตัก
ไมร์เวส โฮตัก( ปาทาน / ดารี : ) (ค.ศ. 1673–1715) ทรงเป็นพระมหากษัตริย์แห่งอัฟกานิสถาน และผู้สถาปนา ราชวงศ์โฮตัก
ในปี ค.ศ. 1709 หลังจากการโค่นล้มและลอบสังหาร จอร์จที่ 11 แห่งคาร์ทิ ผู้นำของ เปอร์เซียซาฟาวิด ราชวงศ์โฮตักจึงได้ผนวกภูมิภาค ลอย กันดาฮาร์ ซึ่งปัจจุบันอยู่ทางใต้ของอัฟกานิสถานคืน ราชวงศ์โฮตัก เป็นที่รู้จักกันอย่างกว้างขวางในชื่อ "Mīrwais Nīkə" (ميرويس نيکه) หรือ "Mīrwais Bābā" (ميرويس بابا)—"Mirwais the Grandfather" ใน ภาษาปาทาน
การเลือกตั้งนายกองค์การบริหารส่วนจังหวัดเชียงราย พ.ศ. 2563
การเลือกตั้งนายกองค์การบริหารส่วนจังหวัดเชียงราย พ.ศ. 2563 เป็นการเลือกตั้งผู้บริหารท้องถิ่นในสังกัดองค์การบริหารส่วนจังหวัดเชียงราย ในตำแหน่งนายกองค์การบริหารส่วนจังหวัดเชียงราย หรือ นายก อบจ. ชร. เป็นการเลือกตั้งในตำแหน่งนี้ครั้งแรกหลังการรัฐประหาร พ.ศ. 2557
การเลือกตั้งครั้งนี้จัดขึ้นเมื่อวันที่ 20 ธันวาคม พ.ศ. 2563 โดยมีสมัครทั้งสิ้น 3 หมายเลข เป็นผู้สมัครไม่สังกัดพรรค 2 คน สังกัดพรรคเพื่อไทย 1 คน
ผลการเลือกตั้งปรากฏว่ามีผู้มาใช้สิทธิเลือกตั้งทั้งสิ้นร้อยละ 67.60 ของผู้มีสิทธิเลือกตั้ง ผู้สมัคร อทิตาธร วันไชยธนวงศ์ ไม่สังกัดพรรค ชนะการเลือกตั้งด้วยคะแนนเสียงร้อยละ 44.97 ส่วนผู้สมัครที่ได้อันดับสองและสามได้แก่ วิสาระดี เตชะธีราวัฒน์ ผู้สมัครในนามพรรคเพื่อไทย และ มงคลชัย ดวงแสงทอง ไม่สังกัดพรรค
การเลือกตั้งนายก อบจ. เชียงราย ครั้งนี้ มีผู้สมัครทั้งสิ้น 3 หมายเลข ได้แก่
หมายเลข 1 มงคลชัย ดวงแสงทอง อดีตสมาชิกวุฒิสภาจังหวัดเชียงราย ลงสมัครโดยไม่สังกัดพรรค
หมายเลข 2 อทิตาธร วันไชยธนวงศ์ ลงสมัครโดยไม่สังกัดพรรค เป็นอดีตสมาชิกสภาองค์การบริหารส่วนจังหวัดเชียงรายหลายสมัย บุตรสาวของสมบูรณ์ วันไชยธนวงศ์
หมายเลข 3 วิสาระดี เตชะธีราวัฒน์ ลงสมัครในนามพรรคเพื่อไทย อดีต ส.ส. เชียงราย พรรคเพื่อไทย 2 สมัย และเป็นภรรยาของจุลพันธ์ อมรวิวัฒน์ ส.ส. เชียงใหม่ พรรคเพื่อไทย
ที่มา: "สำนักงานคณะกรรมการการเลือกตั้งประจำจังหวัดเชียงราย มติชน"
ฟูกิเง็งนะโมโนโนเกะอัน
โนโนโนะเกะอัน ห้องของนักปราบปิศาจเจ้าอารมณ์
วอทอิฟ (ละครชุด)
แม่น้ำเหลียว
แม่น้ำเหลียว (; "เหลียวเหอ") เป็นแม่น้ำสายหลักทางซีกใต้ของจีนภาคตะวันออกเฉียงเหนือ และเป็นหนึ่งในเจ็ดระบบแม่น้ำหลักในประเทศจีน ชื่อนี้มาจากภูมิภาคเหลียว ซึ่งเป็นชื่อทางประวัติศาสตร์ของแมนจูเรียตอนใต้ และเป็นที่มาของชื่ออื่นได้แก่ มณฑลเหลียวหนิง คาบสมุทรเหลียวตง และราชวงศ์เหลียว แม่น้ำเหลียวยังเป็นที่รู้จักกันอย่างแพร่หลายว่าเป็น "แม่น้ำแม่" ในภาคตะวันออกเฉียงเหนือของจีน มีความยาว 1,345 กิโลเมตร (836 ไมล์) ระบบแม่น้ำเหลียวระบายผ่านที่ราบลุ่มแม่น้ำที่มีพื้นที่กว่า 232,000 ตารางกิโลเมตร (90,000 ตารางไมล์) แต่ปริมาณการไหลของน้ำเฉลี่ยค่อนข้างต่ำเพียงประมาณ 500 ลูกบาศก์เมตรต่อวินาที (18,000 ลูกบาศ์กฟุต/วินาที) เพียงประมาณหนึ่งในยี่สิบของแม่น้ำจู แม่น้ำเหลียวมีปริมาณตะกอนสูงเกินที่รับได้เนื่องจากหลายส่วนของแม่น้ำไหลผ่านพื้นที่ดินลมหอบ (ดินเลิสส์)
แม่น้ำเหลียวยังเป็นสถานที่สำคัญทางภูมิศาสตร์ เนื่องจากแบ่งมณฑลเหลียวหนิงสมัยใหม่ออกเป็นสองภูมิภาคกว้าง ๆ คือ เหลียวตง ("แม่น้ำเหลียวฝั่งตะวันออก") และเหลียวซี ("แม่น้ำเหลียวฝั่งตะวันตก")
แม่น้ำเหลียวเกิดจากการบรรจบกันของแม่น้ำสาขาสองสาย คือ แม่น้ำซีเหลียวจากทางทิศตะวันตก และแม่น้ำตงเหลียวจากทางทิศตะวันออก แควทางตะวันตก (แควของแม่น้ำซีเหลียว) ทั้งหมดอยู่ในเขตปกครองตนเองมองโกเลียในและเกิดจากการบรรจบกันของแม่น้ำซีลามู่หลุน (西拉木伦河 หรือ แม่น้ำซาร์มอรอน) และแม่น้ำเหล่าฮา (老哈河) ทางตอนต้นของแคว และมีแม่น้ำซินไค (新开河) มาผนวกรวมในช่วงตอนปลาย ส่วนแควทางตะวันออก (แควของแม่น้ำตงเหลียว) เกิดขึ้นในฝั่งตะวันตกของมณฑลจี๋หลินและไหลผ่านเป็นโค้งรูปตัว S ก่อนบรรจบกับแม่น้ำซีเหลียวใกล้บริเวณสามเหลี่ยมของมณฑลหลียวหนิง มณฑลจี๋หลิน และเขตปกครองตนเองมองโกเลียใน
ในระบบแม่น้ำนี้ "แม่น้ำเหลียวเดิม" คือแม่น้ำสายหลัก ที่เริ่มต้นจากจุดรวมสองแควสาขาข้างต้นและไหลจากชายแดนมณฑลเหลียวหนิงทางตอนเหนือ ลงไปทางใต้ผ่านที่ราบจีนตะวันออกเฉียงเหนือ และโค้งหักมุมไปทางทิศตะวันตกในบริเวณใกล้กับตำบลผิงติ่งเป่า อำเภอเถี่ยหลิ่ง เมืองเถี่ยหลิ่ง โดยมีแม่น้ำสาขาขนาดเล็กอื่นอีกหลายสายมาบรรจบตลอดทาง ซึ่งจากการสะสมตัวของตะกอนบริเวณที่ราบน้ำท่วมทำให้แม่น้ำเหลียวในช่วงที่ผ่านเมืองซินหมินของนครเฉิ่นหยางทางตะวันตกนี้คดโค้งเป็นลำน้ำโค้งตวัดเป็นส่วนหนึ่งของที่ราบตะกอนน้ำพาที่กว้างใหญ่ จึงมักได้รับการเรียกฉายาว่า "จฺวี่หลิวเหอ" หรือ "แม่น้ำลำธารยักษ์" (巨流河)
จากนั้นแม่น้ำเหลียวไหลไปทางตะวันตกเฉียงใต้ใกล้กับสถานีอุทกวิทยาลิ่วเจียนฝาง (六间房水文站) ที่อำเภอไท่อานของนครอานชาน ในอดีตปลายแม่น้ำเหลียวนี้แยกเป็นสองสาขา และก่อตัวให้เกิด"สามเหลี่ยมปากแม่น้ำเหลียว" (辽河三角洲) แควสาขาทางตะวันตกของสามเหลี่ยมปากแม่น้ำซึ่งเดิมมีขนาดเล็กกว่า ถูกเรียกว่า"แม่น้ำซวงไถจื่อ" (双台子河) (ชื่อที่ใช้จนถึงปี 2011) แควสาขานี้ได้รับน้ำจากแม่น้ำร่าวหยางที่เขตผานชานของเมืองผานจิ่น ก่อนระบายลงสู่อ่าวเหลียวตงของทะเลป้๋วไห่ทางตะวันตกของเขตต้าวา ของเมืองผานจิ่น ส่วนแควสาขาทางตะวันออกของสามเหลี่ยมปากแม่น้ำซึ่งเดิมเป็นปลายน้ำของแม่น้ำเหลียวตอนล่างที่มีขนาดใหญ่กว่า เรียกว่า"แม่น้ำไว่เหลียว" (外辽河, "แม่น้ำเหลียวนอก") แม่น้ำไว่เหลียวไหลไปทางใต้เพื่อรับแม่น้ำสาขาใหญ่สองสายคือแม่น้ำหุน (渾河) และแม่น้ำไท่จื่อ (太子河) ที่จุดบรรจบกันที่เรียกกันว่า "ซานช่าเหอ" (三岔河; "แม่น้ำสามง่าม") ซึ่งต่อมาได้ใช้ชื่อใหม่คือ "แม่น้ำต้าเหลียว" (大辽河, " แม่น้ำเหลียวใหญ่") และไหลลงสู่อ่าวเหลียวตง ทางตะวันตกของเมืองหยิงโข่ว
อย่างไรก็ตาม สามเหลี่ยมปากแม่น้ำเหลียวมีสภาพภูมิประเทศที่ราบซึ่งประกอบขึ้นโดยดินตะกอนอ่อน มีลำน้ำโค้งตวัด ซึ่งเกิดจากในอดีตมีการเปลี่ยนเส้นทางการไหลมาแล้วหลายครั้ง ประกอบกับความเสี่ยงที่ระดับน้ำสูงขึ้นโดยพายุเนื่องจากเป็นเขตที่ราบต่ำ (เป็นแอ่ง) ทำให้เกิดปัญหาใหญ่ในการควบคุมอุทกภัย ความเสี่ยงจากน้ำท่วมบริเวณชายฝั่งของระบบแม่น้ำเหลียวนี้กำลังคุกคามเมืองหยิงโข่ว ซึ่งเป็นเมืองที่อยู่ติดกับปากแม่น้ำต้าเหลียวและเป็นที่อยู่อาศัยของประชากร 2 ล้านคน ในปี 1958 แม่น้ำไว่เหลียวที่ลิ่วเจียนฝางถูกปิดกั้นจากโครงการวิศวกรรมชลประทาน โดยเปลี่ยนเส้นทางการไหลของน้ำทั้งหมดจากแม่น้ำเหลียวเดิมไปทางแม่น้ำซวงไถจื่อ (ซึ่งเปลี่ยนชื่อเป็น "แม่น้ำเหลียว" แทนในปี 2011) โดยแยกแม่น้ำหุนและแม่น้ำไท่จื่อออกจากระบบแม่น้ำเหลียวอย่างมีประสิทธิภาพ ดังนั้นตั้งแต่ปี 1958 ระบบแม่น้ำต้าเหลียว จึงถือเป็นระบบน้ำที่แยกออกเป็นอิสระจากแม่น้ำเหลียว และแม่น้ำหุนและแม่น้ำไท่จื่อไม่ได้เป็นสาขาของแม่น้ำเหลียวอีกต่อไป นอกจากนี้ เนื่องจากกระแสน้ำต้นน้ำของแม่น้ำไว่เหลียว (แม่น้ำต้าเหลียว) ถูกตัดขาด ทำให้แม่น้ำเหลียวไม่มีลำน้ำแยกเป็นสองสาขาเพื่อกระจายการไหลอีกต่อไปด้วย ดังนั้นในทางเทคนิคแล้วการคงอยู่ของ"สามเหลี่ยมปากแม่น้ำเหลียว"จึงสิ้นสุดตั้งแต่ปี 1958 แต่อย่างไรก็ตามชื่อนี้ยังคงใช้เรียกพื้นที่ของเมืองผานจิ่นระหว่างฝั่งซ้ายของแม่น้ำเหลียว กับฝั่งขวาของแม่น้ำไว่เหลียว (แม่น้ำต้าเหลียว)
ภาวะกรดมาโลนิกและกรดเมทิลมาโลนิกในปัสสาวะ
ภาวะกรดมาโลนิกและกรดเมทิลมาโลนิกในปัสสาวะสูง (Combined malonic and methylmalonic aciduria, CMAMMA) หรือเรียกอีกอย่างว่า ภาวะกรดมาโลนิกและกรดเมทิลมาโลนิกในเลือดสูง (Combined malonic and methylmalonic acidemia, CMAMMA) เป็นโรคทางเมตาบอลิกที่สามารถถ่ายทอดทางกรรมพันธุ์ได้ ซึ่งเป็นภาวะที่มีระดับกรดมาโลนิก (Malonic acid) และ กรดเมทิลมาโลนิก (Methylmalonic acid) ในปริมาณสูง นักวิจัยบางคนตั้งสมมติฐานว่า CMAMMA อาจเป็นหนึ่งในรูปแบบที่พบบ่อยที่สุดของภาวะกรดเมทิลมาโลนิกในเลือดสูง (Methylmalonic acidemia) และอาจเป็นหนึ่งในรูปแบบความผิดปกติทางเมตาบอลิซึมแต่กำเนิดที่พบบ่อยที่สุด เนื่องจากมีการวินิจฉัยไม่บ่อยนัก จึงมักตรวจไม่พบ
อาการและอาการแสดง.
ฟีโนไทป์ทางคลินิกของ CMAMMA มีความแตกต่างกันอย่างมากและมีอาการตั้งแต่ไม่รุนแรงจนถึงรุนแรง พยาธิสรีรวิทยาเบื้องหลังยังไม่เป็นทราบแน่ชัด โดยมีการรายงานอาการต่อไปนี้ในการทบทวนงานวิจัย:
เมื่ออาการแรกปรากฎขึ้นในเด็ก มักจะเป็นกลุ่มอาการทางเมตาบอลิซึมหรือ Intermediary Metabolic Disorders ในขณะที่ในผู้ใหญ่มักมีอาการทางระบบประสาท
CMAMMA สามารถแบ่งตามสาเหตุออกเป็นความผิดปกติที่กรรมพันธุ์สองกลุ่ม: กลุ่มแรกคือความบกพร่องของเอนไซม์ acyl-CoA synthetase family member 3 ในไมโตคอนเดรีย ซึ่งเข้ารหัสโดยยีน ACSF3 (OMIM#614265); และอีกกลุ่มคือความผิดปกติอื่นๆ นั่นคือการพร่อง malonyl-CoA decarboxylase ที่เข้ารหัสโดยยีน MLYCD (OMIM# 248360)
เนื่องจากอาการทางคลินิกที่หลากหลายและส่วนใหญ่ต้องผ่านโปรแกรมการตรวจคัดกรองทารกแรกเกิด CMAMMA จึงเป็นภาวะที่ไม่ค่อยเป็นที่รู้จักมากนัก
โปรแกรมการตรวจคัดกรองทารก.
ใน CMAMMA เนื่องจากยีน ACSF3 ไม่ส่งผลให้เกิดการสะสมของ Methylmalonyl-CoA, Malonyl-CoA หรือ Propionyl-CoA และไม่พบความผิดปกติในโปรไฟล์ของ Acylcarnitine จึงทำให้ตรวจไม่พบ CMAMMA ด้วยโปรแกรมการตรวจเลือดคัดกรองทารกแรกเกิดตามมาตรฐาน
กรณีพิเศษคือรัฐเกแบ็ก (Quebec) ซึ่งนอกจากการตรวจเลือดแล้ว ยังตรวจคัดกรองปัสสาวะในวันที่ 21 หลังคลอดด้วยโปรแกรมตรวจคัดกรองเลือดและปัสสาวะในทารกแรกเกิดของรัฐเกแบ็ก ทำให้รัฐเกแบ็กน่าสนใจสำหรับการวิจัย CMAMMA เนื่องจากเป็นกลุ่มผู้ป่วยกลุ่มเดียวในโลกที่ไม่มีอคติในการคัดเลือก
อัตราส่วนกรดมาโลนิกต่อกรดเมทิลมาโลนิก.
สามารถแยกความแตกต่างของ CMAMMA ออกจาก Classic Methylmalonic Acidemia ได้อย่างชัดเจน ด้วยการคำนวณอัตราส่วนกรดมาโลนิก/กรดเมทิลมาโลนิกในพลาสมา ซึ่งเป็นจริงสำหรับทั้งผู้ที่ตอบสนองและผู้ที่ไม่ตอบสนองต่อวิตามินบี 12 ในภาวะกรดเมทิลมาโลนิกในเลือดสูง (Methylmalonic Acidemia) ทั้งนี้การใช้ค่ากรดมาโลนิกและค่ากรดเมทิลมาโลนิกจากปัสสาวะไม่เหมาะสำหรับการคำนวณอัตราส่วนนี้
ใน CMAMMA เนื่องจากยีน ACSF3 ทำให้ระดับของกรดเมทิลมาโลนิกสูงกว่ากรดมาโลนิก ทั้งนี้ในทางตรงกันข้าม การย้อนกลับเกิดขึ้นได้สำหรับ CMAMMA หากพร่อง Malonyl-CoA decarboxylase
การทดสอบทางพันธุกรรม.
สามารถวินิจฉัย CMAMMA ได้ด้วยการวิเคราะห์ยีน ACSF3 และ MLYCD นอกจากนี้การตรวจคัดกรองพาหะแบบครอบคลุมในช่วงการรักษาภาวะเจริญพันธุ์ยังสามารถระบุพาหะของการกลายพันธุ์ในยีน ACSF3 ได้ด้วย
ดอส โมฮัมหมัด ข่าน
ดอส โมฮัมหมัด ข่าน บารักไซ ( ปาทาน / เปอร์เซีย : ; 23 ธันวาคม พ.ศ. 2335 9 มิถุนายน พ.ศ. 2406) มีพระนามลำลองว่า Amir-i Kabir (องค์ชายใหญ่) เป็นพระมหากษัตริย์ที่สำคัญพระองค์หนึ่งของ อัฟกานิสถาน ในรัชสมัย 37 ปีของพระองค์มีการปฏิรูป อัฟกานิสถาน ให้ทันสมัยมากขึ้น การเสื่อมอำนาจของ ราชวงศ์ดูร์รานี พระองค์จึงกลายเป็น ประมุขแห่งคาบูล ในปี ค.ศ. 1826 พระองค์เป็นบุตรชายคนที่ 11 ของ ปายินดาห์ ข่าน หัวหน้า ตระกูลบารักไซ ซึ่งถูกสังหารในปี พ.ศ. 2342 โดย ซามาน ชาห์ ดูรานี ประมุขแห่งอัฟกัน
ดอส โมฮัมหมัด ข่าน เริ่มครองราชย์อย่างเป็นทางการในปี พ.ศ. 2369 หลังพระองค์ปกครองคาบูล อย่างไรก็ตาม พระองค์ได้ยึดกรุงคาบูลเมื่อสองสามปีก่อนในปี พ.ศ. 2361 และหลังจากนั้นก็กลับมาสู่อำนาจในปี พ.ศ. 2386 หลังจาก สงครามแองโกล-อัฟกันครั้งที่หนึ่ง ซึ่งการปกครองของพระองค์ถูกโต้แย้งเป็นพิพาทระหว่างปี พ.ศ. 2382 ถึง พ.ศ. 2385 โดย ชาห์ ชูจา ดูรานี
เมื่อพระองค์ ขึ้นปกครองของคาบูล อาณาจักรอัฟกันก็เผชิญกับช่วงตกต่ำ ท่ามกลางสงครามกลางเมืองระหว่างบุตรชายของ ติมูร์ ชาห์ ดูร์รานี ทำให้จักรวรรดิดูร์รานีแตกแยกออกเป็นแคว้นที่เป็นปรปักษ์กันหลายแห่ง เมื่อสิ้นสุดรัชกาล พระองค์ทรงรวมแคว้นที่แตกแยกทั้งหมด (รวมทั้ง กันดาฮาร์ และ เฮรัต)
ชานกีมนเทียร
ชานกีมนเทียร (; Janaki Mandir; "จา-นะ-กี-มัน-ดิร") เป็นโบสถ์พราหมณ์ในชนกปุระ ประเทศเนปาล บูชาเทวีพระนางสีตา สร้างขึ้นด้วยสถาปัตยกรรมฮินดูผสมผสานแบบเนปาล มนเทียรกินพื้นที่รวม 1,480 ตารางเมตร
มนเทียรมีความสูงสามชั้น ภายในมนเทียรประกอบด้วย 60 ห้อง ประดับประดาด้วยธงชาติเนปาล, กระจกสี, งานแกะสลัก, จิตรกรรม, กระจกฉลุลาย และหอสูง ตามตำนานและมุขปาฐะระบุว่ากษัตริย์ชนก ผู้ครองแคว้นวิเทหะในชนกปุระ ในสมัยรามายณะ ธิดาของพระองค์ ชานกี ("ชานะกี"; นางสีดา) ได้เลือกพระราม เป็นสามีและได้รับการแต่งตั้งเป็นราชินีแห่งอโยธยา พิธีสมรสของทั้งสองจัดขึ้นในวิหารใกล้กันที่เรียกว่าวิวาหมณฑป ที่ซึ่งต่อมาได้รับการก่อสร้างขึ้นใหม่โดยอมร สิงห์ ฐาป มนเทียรได้รับการขึ้นทะเบียนรายชื่อแหล่งมรดกโลกเบื้องต้นของยูเนสโกนับตั้งแต่ปี 2008
มีรายงานว่ามนเทียรถล่มลงบางส่วนจากแผ่นดินไหวเมื่อเดือนเมษายน 2015
ชนกปุระ
ชนกปุรธม (อักษรโรมัน: Janakpurdham) หรือ ชนกปุระ (; Janakpur, ) เป็นนครกึ่งมหานครในอำเภอธนุศา จังหวัดมเธศ ประเทศเนปาล นครเป็นศูนย์กลางของศาสนาและการท่องเที่ยวเชิงวัฒนธรรม และเป็นศูนย์กลางการปกครองของอำเภอธนุศา และจังหวัดมเธศ
นครก่อตั้งขึ้นในต้นศตวรรษที่ 18 ตามธรรมเนียมมุขปาฐะว่ากันว่าก่อนหน้ามีนครตั้งอยู่ชื่อชนกปุรธม ซึ่งเป็นราชธานีของจักรวรรดิวิเทหะ แห่งแคว้นมิถิลา ในสมัยโบราณ
ชนกปุระตั้งอยู่ห่างออกไป ทางตะวันออกเฉียงใต้ของกาฐมาณฑุ มีประชากร 173,924 คน และ 195,438 คนในปี 2021 ปัจจุบันชนกปุระเป็นเมืองระดับกึ่งมหานครที่มีประชากรมาที่สุดในเนปาล และตั้งอยู่ 18 กิโลเมตรไปจากพรมแดนภิตฏโมร์กับอินเดีย ที่ซึ่งมีบริการรถไฟเนปาลจากชนกปุระไปกลับชัยนครในอินเดีย
Janakpurdham
วันเวย์
วันเวย์  เป็นกลุ่มอาร์แอนด์บี/ฮิปฮอปร่วมสมัยของเกาหลีใต้
ทั้งคู่ประกอบด้วยนักร้องนำชื่อ ปีเตอร์ และแร็ปเปอร์ชื่อ สกาย พวกเขาเปิดตัวเมื่อวันที่ 6 มีนาคม ค.ศ. 2010 ในรายการ "มิวสิคคอร์" ของเอ็มบีซี ด้วยซิงเกิ้ลโปรโมตชื่อ "เมจิก" นับตั้งแต่เปิดตัวพวกเขาก็ได้ปรากฏตัวในรายการวิทยุหลายรายการ เช่น "เอ็มบีซีสแครีไนท์", "ทีบีเอส เค-ป็อปปูลาร์" ที่จัดโดยแอสวัน, "ทีบีเอสมิวสิคแพลเน็ต" ซึ่งจัดโดยเจ.เอ และ "อาริรัง อีฟนิงกรูฟ" จัดโดยดีเจโดโรธี
วันเวย์ถือเป็นวงอาร์แอนด์บีที่กำลังมาแรงซึ่งกำลังได้รับความสนใจทั้งในเกาหลีใต้และต่างประเทศในการแต่งเพลงของตัวเองและ "วันเวย์ซาวด์" อันเป็นเอกลักษณ์ของพวกเขา พวกเขาได้โพสต์เพลงคัฟเวอร์ต่าง ๆ ในช่องทางการของยูทูบ เช่น "เซ็กซี่เลิฟของนี-โย" และเปิดตัวอย่างเป็นทางการบนยูทูบด้วยเพลง "ยู-แดร็ก" ที่แต่งขึ้นเอง ซึ่งมีอยู่ในตอนแรกที่ชื่อว่า วันเวย์สตรีท
1. http://en.wordpress.com/tag/yj-entertainment/ Worldpress. 2010-03-16. Retrieved: 2010-03-30.
2. http://blog.mtviggy.com/2010/02/17/reviewing-the-new-korean-hip-hop-trio-one-way/ MTV IGGY. 2010-02-17. Retrieved: 2010-03-30
3. http://www.wewantkpop.com/2/blog/one_way_released_beautiful_day_music_video-192.html 2013-06-04. Retrieved: 2013-06-04
One Way (South Korean band)
โยเซฟ เฉิน
โยเซฟ เซิน เซอะ-เจวิน (อักษรโรมัน: Joseph Zen Ze-kiun SDB; , เกิด 13 มกราคม 1932) เป็นพระคาร์ดินัลในคริสตจักรคาทอลิกจากฮ่องกง ผู้ดำรงตำแหน่งมุขนายกแห่งฮ่องกงคนที่หก เขาได้รับการแต่งตั้งเป็นพระคาร์ดินัลสนปี 2006 และเป็นผู้มีบทบาทในการออกมาพูดถึงปัญหาการละเมิดสิทธิมนุษยชน, เสรีภาพ และเสรีภาพทางศาสนาในฮ่องกงและจีน เขามีความสัมพันธ์สำคัญมากกับค่ายสนับสนุนประชาธิปไตยของฮ่องกง และมักถูกวิพากษ์วิจารณ์โดยกลุ่มสนับสนุนปักกิ่งกับรัฐบาลจีน เขาเกษียณจากตำแหน่งเมื่อ 15 เมษายน 2009 แต่ยังคงมีอิทธิพลอย่างมากต่อผู้สนับสนุนประชาธิปไตยในฮ่องกง ในวันที่ 11 พฤษภาคม 2022 เขาถูกจับกุมภายใต้กฎหมายความมั่นคงแห่งชาติฉบับใหม่ ก่อนจะได้รับประกันตัวในวันถัดมา
เมื่อเดือนตุลาคม 2011 เซินระบุว่าเขาได้รับเงินบริจาค HK$20 ล้าน จากมหาเศรษฐีฮ่องกงและผู้สนับสนุนประชาธิปไตย จิมมี ล่าย มาตั้งแต่ปี 2005 เงินจำนวนนี้ถูกนำไปช่วยเหลือผู้ยากไร้และช่วยดำเนินกิจการของคริสต์จักรใต้ดินในจีนแผ่นดินใหญ่ ในปี 2014 พระคาร์ดินัลเซินได้ร้องขอให้พระสันตะปาปาฟรังซิสไม่เดินทางไปยังประเทศจีน โดยระบุว่าพระองค์จะถูก "ชักจูง" โดยในบทสัมภาษณ์กับหนังสือพิมพ์อิตาลี "Corriere della Sera" เขาระบุว่า "ข้าพเจ้าจะบอกท่าน[พระสันตะปาปา]เดี๋ยวนี้ว่า 'อย่ามา[จีน]เลย ท่านจะถูกชักจูง' ... พี่น้อง[ชาวคาทอลิก]ที่หาญกล้าไม่อาจได้พบ[พระสันตะปาปา] และพรรคคอมมิวนิสต์จะให้ท่านพบแต่มุขนายกที่อาบัติ (illegitimate bishops) ในจำนวนนี้สามคนถูกขับออกจากคริสตจักร (excommunicated) ไปแล้ว"
Joseph Zen Ze-kiun
Joseph Zen
งานประกาศผลรางวัลออสการ์ ครั้งที่ 95
งานประกาศผลรางวัลออสการ์ ครั้งที่ 95  เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences; AMPAS) เพื่อมอบรางวัลให้แก่ภาพยนตร์ที่ออกฉายในปี ค.ศ. 2022 งานมีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐ ในวันที่ 12 มีนาคม ค.ศ. 2023 โดยนักแสดงตลก จิมมี คิมเมล จะรับหน้าที่เป็นพิธีกรหลักในงาน ซึ่งเป็นครั้งที่สามที่เขารับหน้าที่พิธีการงานประกาศผลรางวัลออสการ์
Ultraman (1966 TV series)
การปฏิเสธการฆ่าล้างเผ่าพันธุ์ชาวอาร์มีเนีย
การปฏิเสธการฆ่าล้างเผ่าพันธุ์ชาวอาร์มีเนีย  เป็นการอ้างว่าจักรวรรดิออตโตมันและผู้ปกครองซึ่งคือคณะกรรมการสามัคคีและความก้าวหน้า (CUP) ไม่ได้ก่อการฆ่าล้างเผ่าพันธุ์ชาวอาร์มีเนียต่อพลเมืองอาร์มีเนียในปกครองของตนระหว่างสงครามโลกครั้งที่หนึ่ง การฆ่าล้างเผ่าพันธุ์ครั้งนี้ได้รับการบันทึกและมีหลักฐานจำนวนมากที่ผ่านการยืนยันแล้วโดยนักวิชาการ ผู้ก่อการฆ่าล้างเผ่าพันธุ์อ้างว่าการฆ่าล้างเผ่าพันธุ์ไม่เคยเกิดขึ้น และชางอาร์มีเนียเพียงโยกย้ายถิ่นฐานเพื่อผลประโยชน์ทางการทหาร ไม่ใช่ถูกขับไล่ หลังสิ้นสุดการฆ่าล้างเผ่าพันธุ์ เอกสารที่ยืนยันการก่อาชญากรรมนี้ถูกทำลายอย่างเป็นระบบ และการปฏิเสธการฆ่าล้างเผ่าพันธ์ุยังคงเป็นส่วนหนึ่งของนโยบายในรัฐบาลของประเทศตุรกีทุกภาคส่วน
ข้ออ้างที่ยืมมาจาก CUP เพื่อสร้างความชอบธรรมมีพื้นฐานมาจากการสันนิษฐานว่า "การโยกย้ายประชากร" ของชาวอาร์มีเนียเป็นการกระทำโดยรัฐที่เป็นไปโดยชอบด้วยกฎหมาย เพื่อตอบรับกับการลุกฮือของชาวอาร์มีเนียที่อาจส่งผลร้ายต่อการดำรงอยู่ของจักรวรรดิในช่วงเวลาของสงคราม ผู้ปฏิเสธอ้างว่า CUP มีจุดมุ่งหมายในการย้ายถิ่นประชากรอาร์มีเนีย ไม่ใช่ฆ่าล้างชาวอาร์มีเนีย รยมถึงอ้างว่ายอดผู้เสียชีวิตถูกทำให้มากเกินจริงหรือมาจากการรวมการเสียชีวิตจากสาเหตุอื่น เช่น สงครามกลางเมือง, โรคภัยไข้เจ็บ, สภาพอากาศเลวร้าย, คำสั่งจากเจ้าหน้าที่ท้องถิ่น หรือจากกลุ่มคนผิดกฎหมายหรือพวกชาวเคิร์ด นักประวัติศาสตร์ Ronald Grigor Suny สรุปไว้ว่า คำโต้แย้งหลักคือ "ไม่มีการฆ่าล้างเผ่าพันธ์ุเกิดขึ้น และชางอาร์มีเนียต่างหากที่เป็นคนผิด" การปฏิเสธนี้ยังมักมาพร้อมกัย "วาทกรรมว่าด้วยการทรยศ, ความเกรี้ยวกราด, ความเป็นอาชญากร และความทะเยอทะยานทางอาณาเขตของชาวอาร์มีเนีย"
นับตั้งแต่ทศวรรษ 1920 เรื่อยมา ตุรกีได้พยายามป้องกันไม่ให้เกิดการยอมรับทางการ หรือแม้แต่การกล่าวถึงการฆ่าล้างเผ่าพันธ์ุในประเทศอื่น ความพยายามเหล่านี้รวมถึงเงินมูลค่าหลายล้านดอลล่าร์ที่ใช้ไปกับการลอบบี, การสร้างสถาบันวิจัย และการข่มขู่ ในแง่ของนโยบายในประเทศ การปฏิเสธยังเป็นเรื่องที่ถูกสอนในการศึกษาขั้นพื้นฐาน และพลเมืองตุรกีบางคนที่รับรองการฆ่าล้าเผ่าพันธุ์ว่าเกิดขึ้นจริง ต้องเผชิญกับการดำเนินคดีฐานความผิด "เหยียดหยามความเป็นตุรกั" ความพยายามนับศตวรรษของรัฐตุรกีเพื่อให้มีการปฏิเสธการฆ่าล้างเผ่าพันธ์ุเป็นเรื่องที่โดดเด่นมากในบรรดาการฆ่าล้างเผ่าพันธ์ุอื่น ๆ ในประวัติศาสตร์โลก อาเซอร์ไบจาน ได้ปฏิเสธการฆ่าล้างเผ่าพันธ์ุและมีการเรียกร้องต่อต้านการรับรู้การฆ่าล้างเผ่าพันธ์ุอาร์มีเนียไปทั่วโลกเช่นกัน พลเมืองและพรรคการเมืองตุรกีส่วนใหญ่สนับสนุนนโยบายการปฏิเสธของรัฐ การปฏิเสธนี้ยังมีอิทธิพลต่อข้อขัดแย้งนากอร์โน-การาบาฆ และความรุนแรงต่อชาวเคิร์ดในตุรกีจนถึงปัจจุบัน
Armenian genocide denial
ฮวายี่ บราเธอส์
ฮวายี่ บราเธอส์ มีเดีย คอร์ปอเรชั่น  เป็นบริษัทบันเทิงข้ามชาติของจีนที่เป็นเจ้าของสตูดิโอภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และเครือโรงภาพยนตร์ที่ก่อตั้งในกรุงปักกิ่ง เซี่ยงไฮ้ ฮ่องกง มาเก๊า และไทเป โดยพี่น้องตระกูลหวาง 2 คน หวาง จงจฺวิน และหวาง จงเล่ย ในปี ค.ศ. 1994 โดยบริษัทเป็นข่าวไปทั่วโลกเมื่อวันที่ 30 ตุลาคม ค.ศ. 2009 เมื่อตลาดหลักทรัพย์ ChiNext ในตลาดหลักทรัพย์เชินเจิ้นถูกระงับการซื้อขาย หลังจากที่ราคาหุ้นของเอชบีเอ็มซี เพิ่มขึ้นถึง 122.74% จากราคาไอพีโอ ซึ่งเปิดที่ 63.66 หยวนต่อหุ้น พาทริค เฟรเตอร์ จากนิตยสารวาไรตี เรียกฮวายี่ บราเธอส์ ว่าเป็น "กลุ่มบริษัทภาพยนตร์ที่ใหญ่ที่สุดของจีน" ในปี ค.ศ. 2014 บริษัทเป็นผู้จัดจำหน่ายภาพยนตร์รายใหญ่ที่สุดอันดับ 7 ในประเทศจีน โดยคิดเป็น 2.26% ของตลาด
ประวัติบริษัท.
บริษัทก่อตั้งขึ้นในปี ค.ศ. 1994 ในฐานะบริษัทผู้ผลิตภาพยนตร์ และเข้าสู่อุตสาหกรรมสื่ออย่างครบวงจรผ่านการลงทุน และปัจจุบันผลิตภาพยนตร์ รายการทีวี และเพลง และดำเนินการธุรกิจสตูดิโอถ่ายทำภาพยนตร์ บริษัทผลิตรายการโทรทัศน์ ดูแลศิลปิน ค่ายเพลง และโรงภาพยนตร์ ในปี ค.ศ. 2011 บริษัทได้เปิดเผยแผนการที่จะสร้างสตูดิโอทีวีและภาพยนตร์ที่ใหญ่ที่สุดในเอเชียตะวันออก นอกจากนี้ พวกเขายังประกาศว่าพวกเขาตั้งเป้าที่จะสร้างรายได้ 10,000 ล้านหยวนในบ็อกซ์ออฟฟิศภายในปี ค.ศ. 2016 ณ เดือนเมษายน ค.ศ. 2015 บริษัทมีมูลค่า 7.9 พันล้านดอลลาร์สหรัฐ
ชอฮีซินดา
ชอฮีซินดา (; ; Shah-i-Zinda, แปลว่า "กษัตริย์ผู้ยังดำรงชีพอยู่") เป็นสุสานใหญ่ในซามาร์กันด์ ประเทศอุซเบกิสถาน หมู่อาคารประกอบด้วยสิ่งปลูกสร้างย่อยสามกลุ่ม: ตอนบน ตอนกลาง และตอนล่าง ทั้งหมดเชื่อมต่อกันด้วยทางเดินมีโดมคลุมเรียกว่า chartak สิ่งปลูกสร้างที่เก่าแก่ที่สุดในชอฮีซินดาอายุราวศตวรรษที่ 11-12 ส่วนสิ่งปลูกสร้างส่วนใหญ่ที่ยังเห็นถึงปัจจุบันอายุมาจากศตวรรษที่ 14-15 ถึงแม้จะมีการก่อสร้างใหม่ในศตวรรษที่ 16-19 แต่ก็ไม่ได้มีผลมากต้อองค์ประกอบหรือลักษณะของหมู่อาคารมากนัก ส่วนหลักของหมู่อาคารเดิมทีคือหมู่อาคารกูซามิบน์อับบาส (Kusam-ibn-Abbas) ตั้งอยู่ทิศตะวันออกเฉียงเหนือ ประกอบด้วยหลายอาคาร โดยมีอาคารที่เก่าแก่สุดคือกูซามิบน์อับบาส (Kusam-ibn-Abbas) และมัสยิด จากศตวรรษที่ 16
หมู่อาคารตอนบนประกอบด้วยอนุสรณ์ศพจำนวนสามอาคารหันหน้าเข้าหากัน ในจำนวนนี้มีอาคารเก่าแก่สุดคืออนุสรณ์ไว้ศพโฆดยา-อัฆมัด (Khodja-Akhmad Mausoleum, สร้างในทศวรรษ 1340) หมู่อาคารตอนกลางประกอบด้วยอนุสรณ์ไว้ศพจากปลายศตวรรษที่ 14 ถึงต้นศตวรรษที่ 15 มีชื่อตั้งตามชื่อของญาติ นายพล และขุนนางของจักรพรรดิตีมูร์ อาคารสำคัญในหมู่อาคารตอนกลางนี้มีอาคารทางตะวันตก คืออนุสรณ์ศพชาดีมูลก์อากา (Mausoleum of Shadi Mulk Aga) หลานสาวของจักรพรรดิตีมูร์ ส่วนตรงข้ามกันเป็นอนุสรณ์ไว้ศพของชีรินบีกาอากา (Mausoleum of Shirin Bika Aga) พี่/น้องสาวของจักรพรรดิตีมูร์ ในบรรดาหมู่อาคารตอนล่างมีอาคารสำคัญคืออนุสรณ์ไว้ศพของกาซี ซาเด อัลรูมี นักวิทยาศาสตร์และนักดาราศาสตร์คนสำคัญ สร้างขึ้นโดยอูลุก เบก และมีความสูงเทียบเท่ากับอนุสรณ์ศพของสมาชิกในราชวงศ์
Shah-i-Zinda
อูลุฆ เบก
มีรซา มุฮัมมัด ตาระฆัย บิน ชาห์รุฆ (, ; Mīrzā Muhammad Tāraghay bin Shāhrukh) หรือรู้จักดีในชื่อ อูลุฆ เบก (; Ulugh Beg, 22 มีนาคม 1394 – 27 ตุลาคม 1449) เป็นสุลต่านแห่งตีมูริด และนักดาราศาสตร์กับคณิตศาสตร์อิสลาม
อูลุฆ เบก เป็นที่รู้จักจากผลงานในสายงานคณิตศาสตร์และดาราศาสตร์อิสลาม เช่น ตรีโกณมิติ และ เรขาคณิตทรงกลม นอกจากนี้เขายังมีความสนใจในสาขาศิลปศาสตร์เช่นกัน ว่ากันว่าเขาพูดได้ห้าภาษา คือ ภาษาอาหรับ, เปอร์เซีย, เติร์ก, มองโกเลีย และจีนกลาง ในสมัยปกครองของเขา จักรวรรดิตีมูริด ถือว่าเป็นยุคทองทางวัฒนธรรมและเป็นจุดสูงสุดของยุคฟื้นฟูศิลปวิทยาการตีมูริดผ่านความสนใจและการอุดหนุนของเขา
เขาเป็นผู้ก่อสร้างหอดูดาวอูลุฆ เบก ในซามาร์กันต์ สร้างขึ้นในปี 1424 ถึง 1429 และได้รับการยอมรับโดยบรรดานักวิชาการว่าดป็นหนึ่งในหอดูดาวที่ดีที่สุดของโลกอิสลามในเวลานั้น รยมถึงยังใหญ่ที่สุดในเอเชียกลาง อูลุฆ เบก จีงได้รับการยอมรับว่าเป็นนักดาราศาสตร์เชิงสำรวจที่สำคัญที่สุดจากศตวรรษที่ 15 โดยนักวิชาการจำนวนมาก นอกจากนี้เขายังสร้างมัดดราซาห์อูลุฆ เบก (1417–1420) ทั้งในซามาร์กันต์และบูฆารา เป็นผลให้ทั้งสองเมืองนี้ได้กลายสภาพเป็นศูนย์กลางการศึกษาของเอเชียกลางในสมัยนั้น
Ulugh Beg
ดนตรีเกาหลีใต้ใน พ.ศ. 2566
บทความต่อไปนี้คือรายการเหตุการณ์และการเผยแพร่ที่เกิดขึ้น หรือที่คาดว่าจะเกิดขึ้นในปี ค.ศ. 2023 ในวงการดนตรีของประเทศเกาหลีใต้
หอดูดาวอูลุฆ เบก
หอดูดาวอูลุฆ เบก  เป็นหอดูดาวในซามาร์กันต์ ประเทศอุซเบกิสถาน สร้างขึ้นในทศวรรษ 1420 โดยนักดาราศาสตร์สมัยตีมูริด อูลุฆ เบก หอดูดาวนี้เป็นที่ทำงานและสำรวจดวงดาวของนักดาราศาสตร์อิสลามมากมาย เช่น Al-Kashi, Ali Qushji และตัวอูลุฆ เบก เอง หอดูดาวสร้างเสร็จในปี 1449 และถูกค้นพบใหม่อีกครั้งในปี 1908
ในจดหมายของ Jamashīd al-Kāshī ที่ส่งให้กับบิดาของอูลุฆ เบก มีการเขียนเล่าถึงการเดินทางไปยังหอดูดาวที่มาราเฆห์ ซึ่งเชื่อกันว่ามีอิทธิพลต่อความสนใจของอูลุฆ เบก ซึ่งเป็นผลให้เกิดการสร้างหอดูดาวนี้ และมีผลต่อการออกแบบเมืองซามาร์กันต์ในเวลาต่อมา
สถาปัตยกรรมของหอดูดาวอูลุฆ เบก แตกต่างจากอาคารแบบเดียวกันที่สค้างในเวลานั้น อูลุฆ เบก ได้ว่างจ้างให้ Qazizada-I Rumi มาช่วยหาสถาปนิกออกแบบหอดูดาวนี้ ที่ซึ่งเขาได้แนะนำ Kashani สถาปนิกและนักคณิตศาสตร์อิสลาม หอดูดาวสร้างขึ้นโดยถอดแบบมาจากหอดูดาวมาราเฆห์ ซึ่งสร้างขึ้นโดยดำริของฮูลากู ฆาน และมี Nasir al-Din al-Tusi เป็นผู้นำในการก่อสร้างหอดูดาว หอดูดาวสร้างขึ้นบนเขาที่สูง 21 เมตรจากพื้น มีลักษณะเป็นอาคารทรงกระบอก เส้นผ่านศูนย์กลาง 46 เมตร ความสูง 30 ถึง 33 เมตร ตรงกลางของกระบอกนี้มีอุปกรณ์วัดระยะดาว (sextant) อยู่ อาคารสร้างขึ้นจากอิฐ ซึ่งถึงแม้จะหาได้ง่ายแต่ก็ไม่มั่นคง อย่างไรก็ตามเนื่องด้วยรัศมีของอุปกรณ์วัดระยะดาวนี้ ความสูงของหอดูดาวจะต้องสูงมากจนถึงจุดที่อาจจะล้มลงมาได้ จึงแก้ปัญหานี้โดยการสร้างอุปกรณ์วัดระยะอีกครึ่งหนึ่งอยู่ใต้ดินแทน ช่วยให้หอดูดาวไม่ต้องสูงเกินไปจนอาจล้มได้
Ulugh Beg Observatory
พิพิธภัณฑ์ตาราคาว
พิพิธภัณฑ์ตาราคาว (; "ตาราคาวสังครหาลัย", ) เป็นพิพิธภัณฑ์ศิลปะเอกชนและหอสมุดศิลปะในกาฐมาณฑุ ตั้งอยู่ทางเหนือของเมือง ในแถบพุทธนาถ พิพิธภัณฑ์ตั้งอยู่ในโรงแรมตาราคาวรีเจนซี (Taragaon Regency Hotel) ผู้เป็นเจ้าขอบพิพิธภัณฑ์ นอกจากนี้พิพิธภัณฑ์ยังได้รับการสนับสนุนจากมูลนิธิซารัฟ (Saraf Foundation) พิพิธภัณฑ์มีของสะสมถาวรจัดแสดงในสามอาคาร และหอศิลป์โพธิสัตตวะ (Bodhisattva Gallery) ซึ่งจัดแสดงศิลปะเนวา, หอศิลป์ปฐิวารา (Pathivara Gallery) ซึ่งจัดแสดงธังกา และหอศิลปะร่วมสมัย
สิ่งปลูกสร้างนี้สร้างขึ้นด้วยอิฐแบบออสเตรีย เดิมทีสร้างขึ้นเป็นโฮสเทลให้กับศิลปินและนักวิทยาศาสตร์ในทศวรรษ 1970 หลังเนปาลเปิดรับนักท่องเที่ยวจากต่างประเทศครั้งแรกในทศวรรษ 1950 โฮสเทบนี้สร้างขึ้นเพื่อสะท้อน "ความเป็นเนปาล" ให้กับแขกผู้มายังโรงแรม ที่ดินที่ตั้งโฮสเทลนี้ถูกซื้อไปโดยรัฐบาลปัญจยัตในปี 1969 ต่อมาถูกส่งมอบให้กับสมาคมสตรีเนปาล (Nepal Women’s Association) และในปี 1970 อางกูร บาบา โชษี นักวิจาการคนสำคัญของเนปาลได้พบกับสถาปนิกชาวออสเตรีย Carl Pruscha ซึ่งในตอนนั้นเป็นที่ปรึกษาจาก UN และ UNESCO ให้กับรัฐบาลเนปาล โชษีจึงได้จ้างให้เขามาออกแบบโรงแรมขึ้น โชษีต้องการจะสร้างหมู่บ้านวัฒนธรรมให้กับศิลปินในเนปาล การก่อสร้างเริ่มขึ้นในปี 1974 และมีพิธีเปิดในวันที่ 25 กันยายน 1974 โดยมีราชินีไอศวรรย์ ราชสะ ลักษมี เทวี ชาห์ ร่วมพิธี อาคารสร้างด้วยสถาปัตยกรรมผสมผสานแบบเนปาลและมอเดิร์นอย่างยุโรป
ในปี 1990 สมาคมสตรีเนปาลถูกยุบเลิกหลังการฟื้นฟูประชาธิปไตยในเนปาล และในปี 1997 โฮสเทลถูกทิ้งร้าง ต่อมาอรุณ ซารัฟ (Arun Saraf) เจ้าของโรงแรมไฮยอัต รีเจนซี ซึ่งตั้งอยู่ติดกัน ได้เข้าซื้อพื้นที่และพัฒนาขึ้นเป็นพิพิธภัณฑ์
งานจัดแสดง.